VALSTYBINĖS KELIŲ TRANSPORTO INSPEKCIJOS

PRIE SUSISIEKIMO MINISTERIJOS

VIRŠININKAS

ĮSAKYMAS

DĖL VALSTYBINĖS KELIŲ TRANSPORTO INSPEKCIJOS PRIE SUSISIEKIMO MINISTERIJOS VIRŠININKO 2009 M. BIRŽELIO 4 D. ĮSAKYMO NR. 2B-217 „DĖL ASMENŲ PRAŠYMŲ NAGRINĖJIMO IR JŲ APTARNAVIMO VALSTYBINĖJE KELIŲ TRANSPORTO INSPEKCIJOJE PRIE SUSISIEKIMO MINISTERIJOS

TAISYKLIŲ PATVIRTINIMO“ PAKEITIMO

2015 m. rugpjūčio 3 d. Nr. 2B-179

Vilnius

1. P a k e i č i u:

1.1. Valstybinės kelių transporto inspekcijos prie Susisiekimo ministerijos viršininko 2009 m. birželio 4 d. įsakymą Nr. 2B-217 „Dėl Asmenų prašymų nagrinėjimo ir jų aptarnavimo Valstybinėje kelių transporto inspekcijoje prie Susisiekimo ministerijos taisyklių patvirtinimo“:

1.1.1. Pakeičiu 4.3 papunktį ir jį išdėstau taip:

„4.3. Viešųjų pirkimų ir turto valdymo skyriaus vedėjui užtikrinti, kad:

4.3.1. pirmadieniais ir trečiadieniais asmenys prašymus, skundus, pranešimus ir kitus dokumentus Viešųjų pirkimų ir turto valdymo skyriaus budėtojams galėtų pateikti viena valanda ilgiau pasibaigus Inspekcijos darbo laikui – iki 18 valandos;

4.3.2. šio įsakymo 4.3.1 papunktyje nurodytu laiku pateikti asmenų prašymai, skundai, pranešimai ir kiti dokumentai kitos (artimiausios) darbo dienos pradžioje būtų perduoti Bendrajam skyriui registruoti;“.

1.1.2. Papildau 4.4 papunkčiu ir jį išdėstau taip:

„4.4. Bendrajam skyriui su šiuo įsakymu supažindinti Inspekcijos valstybės tarnautojus ir darbuotojus pasirašytinai.“

1.2. Nurodytuoju įsakymu patvirtintas Asmenų prašymų nagrinėjimo ir jų aptarnavimo Valstybinėje kelių transporto inspekcijoje prie Susisiekimo ministerijos taisykles:

1.2.1. Pakeičiu 41 punktą ir jį išdėstau taip:

„41. Jei asmuo prašyme suteikti administracinę paslaugą pageidauja, kad Inspekcija dokumentą jam išsiųstų paštu per Inspekcijos pasirinktą pasiuntinių paslaugas teikiančią įmonę (toliau – pasiuntinių paštas), Inspekcija išsiunčia prašomą dokumentą pašto siunta per pasiuntinių paštą, kuris pašto siuntą prašyme nurodytu adresu (fiziniam asmeniui) arba Juridinių asmenų registre nurodytu adresu (juridiniam asmeniui) asmeniui įteikia asmeniškai pasirašytinai. Šiuo atveju asmuo pats apmoka pašto siuntos pristatymo (įteikimo) išlaidas. Pasiuntinių paštui neradus asmens nurodytu adresu ir grąžinus siuntą Inspekcijai, Inspekcija apie tai informuoja asmenį raštu, kuriame nurodoma, kad pašto siunta su asmeniui skirtu dokumentu yra grąžinta Inspekcijai ir asmuo gali jį atsiimti tame Inspekcijos regiono departamente, kuriame pateikė prašymą, prieš tai sumokėjęs į nurodytą Inspekcijos atsiskaitomąją sąskaitą Inspekcijai tekusių pašto siuntos pristatymo (įteikimo) asmeniui ir grąžinimo Inspekcijai išlaidų sumą, taip pat nurodoma išlaidų suma. Jei asmuo pageidauja atsiimti dokumentą kitame Inspekcijos regiono departamente, nei pateikė prašymą, apie tai turi informuoti Inspekciją raštu arba elektroniniu būdu Taisyklių 14 punkte nustatyta tvarka.“

1.2.2. Papildau 411 punktu ir jį išdėstau taip:

„411. Jei asmuo pageidauja pasinaudoti paties pasirinkto pasiuntinių pašto paslaugomis, turi šį pageidavimą išreikšti teikdamas prašymą ir užpildydamas prašymą priimančio Inspekcijos darbuotojo pateiktą prašymo suteikti administracinę paslaugą priedą. Šiuo atveju asmens pasirinkto pasiuntinių pašto atstovas, atvykęs į Inspekciją pasiimti siuntos (-ų), turi pateikti asmens išduotą įgaliojimą atsiimti siuntą (-as) patvirtinantį dokumentą, kuriame turi būti nurodytas adresatas (Valstybinė kelių transporto inspekcija prie Susisiekimo ministerijos), įgaliojamo pasiuntinių pašto rekvizitai, įgaliojimo paskirtis ir terminas. Pasiuntinių pašto atstovas, atsiimdamas siuntą (-as), siuntų registre turi įrašyti darbovietės (pasiuntinių pašto) pavadinimą, pareigas, vardą, pavardę, datą ir pasirašyti.“

2. Šis įsakymas nustatyta tvarka skelbiamas Teisės aktų registre ir Valstybinės kelių transporto inspekcijos prie Susisiekimo ministerijos interneto svetainėje.

L. e. Inspekcijos viršininko pareigas	Darius Sadaunykas